थांनाय थैनायनि गोब्राब थासारिजों जुजिनाय आसामनि बारग’ गिबि मन्थ्रि तरुन गगैया थाबैनो गाहाम देहायाव फैफिन्नो हाथों होन्नानै इसोरनाव आरज गाबदों बिपिएफनि आफादगिरि हाग्रामा महिलारीआ। कक्राझारआव खौरांगिरिनि सिगाङाव बिपिएफनि आफादगिरि हाग्रामा महिलारीया बिटिसि बिसायख’थिखौ बिथा खालामनानै आसामनि सावस्रि आरो रांखान्थि मन्थ्रि डः हिमन्त बिस्व शर्माखौ सोंखारिना बुङोदि बिथाङा सासे नेमखिसो। सायाव मोजां सिङाव गाज्रि गोसोनि नाथाय बियो बिदि नङा सायावबो सिङावबो बिदिनो होननानै फोरमायो ।